Na temelju čl. 80. Statuta Osnovne škole Jurja Klovića Tribalj, uvažavajući odredbe čl. 52. Zakona o proračunu (NN 87/08. 136/12. 15/15) i Odluke o izvršavanju proračuna Primorsko-goranske Županije, a u vezi s čl. 34. Zakona o fiskalnoj odgovornosti (NN I111/18) i čl.7. Uredbe o sastavljanju i predaji lzjave o fiskalnoj odgovornosti i izvještaja o primjeni fiskalnih pravila (NN 95/19), Školski odbor na sjednici održanoj od 28. svibnja 2020. godine donio je

 **PRAVILNIK**

**O OSTVARIVANJU I KORIŠTENJU VLASTITIH PRIHODA**

Članak 1.

Ovim Pravilnikom o ostvarivanju i korištenju vlastitih prihoda (u daljnjem tekstu: Pravilnik) utvrđuje se način ostvarivanja i korištenja vlastitih prihoda Osnovne škole Jurja Klovića Tribalj (u daljnjem tekstu: Škola) odnosno prihoda koje Škola ostvaruje od obavljanja poslova na tržištu i u tržišnim uvjetima koji se ne financiraju iz proračuna.

Odlukom o izvršavanju proračuna Primorsko-goranske županije. vlastiti prihodi planiraju se u županijskom Proračunu, ali bez obveze njihove uplate u Proračun.

Članak 2.

Odredbe ovog Pravilnika ne odnose se na namjenske prihode i primitke: pomoći, donacije, prihode za posebne namjene, prihode od prodaje ili zamjene imovine u vlasništvu države, odnosno JLP(R)S i naknade s naslova osiguranja.

Članak 3.

Izrazi navedeni u ovom Pravilniku neutralni su glede rodne pripadnosti i odnose se na osobe oba spola.

Članak 4.

Škola može ostvariti vlastite prihode od: - najma dvorane i školskih prostora te zakupa zemljišta - kamata na depozite po viđenju - prodaje proizvoda učeničke zadruge - otkupa starog papira

Članak 5.

Ostvareni vlastiti prihodi, ukoliko osnivač Škole svojom odlukom drugačije ne odluči, koriste se za podmirenje : - materijalnih rashoda Škole - financijskih rashoda Škole - nabavu nefinancijske imovine

Članak 6.

Predmet korištenja vlastitih prihoda u smislu ovog Pravilnika odnosi se isključivo na naplaćeni iznos vlastitih prihoda.

Članak 7.

Za djelatnosti koje se uređuju ovim Pravilnikom računovodstvo Škole dužno je u knjigovodstvu osigurati podatke pojedinačno po vrstama prihoda i primitaka, rashoda i izdataka, kao i o stanju imovine, obveza i izvora vlastitih prihoda.

Članak 8.

Vlastiti prihodi ostvareni tijekom jedne kalendarske godine koji se ne utroše za podmirenje troškova iz čl. 5. ovog Pravilnika nastalih u toj kalendarskoj godini, rasporedit će se u sljedećoj kalendarskoj godini za podmirenje troškova temeljem odluke Školskog odbora o raspodjeli rezultata donesene na prijedlog ravnatelja.

Članak 9.

Ovaj Pravilnik stupa na snagu sljedeći dan od dana objave na oglasnoj ploči Škole.

 Predsjednica Školskog odbora

 Martina Milčić Ajvaz, prof.

KLASA : 012-03/20-01/6

URBROJ : 2I07-34-20-4

Tribalj, 28. svibnja 2020. godine

Ovaj Pravilnik objavljen je na oglasnoj ploči Škole dana 28. svibnja 2020. godine, a stupio je na snagu 29. svibnja 2020. godine.

 Ravnateljica

 Vilma Renate Car Katnić, prof.